এভারগ্রিন রেখা, বোল্ড লুকে নজর কাড়লেন অভিনেত্রী

কলকাতা: কয়েক বছর ধরে সিনেমা থেকে দূরে রয়েছেন রেখা (Rekha)। তবে তিনি বরাবরই মিডিয়ার আলোচনার কেন্দ্রবিন্দুতে থাকেন৷ তিনি বলিউডের সবচেয়ে বিতর্কিত অভিনেত্রীও বটে। এ সবের মধ্যে আজও রেখার রূপের জাদু নজর কাড়ে অনুরাগীদের। সত্তরের রেখা যেন ১৮ তন্বী। এই বয়সেও বোল্ড লুকে নজর কাড়লেন অভিনেত্রী। দেখে নেব সেই ঝলক

অমিতাভ বচ্চনের (Amitabh Bachchan) সঙ্গে তাঁর সম্পর্কের কথা কারওর অজানা নয়। প্রকাশ্যে নিজেই স্বীকার করেন এই কথা। যদিও এক সময় পর্দার ‘উমরাওজান’ সকলকে চমকে দিয়ে বিয়ে করেন দিল্লির এক ব্যবসায়ীকে ৷ তবে সেই বিয়ে ক্ষণস্থায়ী। শুধু ব্যাক্তিগত জীবন নয়, রেখা (Rekha) তাঁর দাপুটে অভিনয় দিয়ে মানুষের মন জয় করেছেন। তাঁর অনন্য শাড়ির সম্ভাব থেকে অনুপ্রেরণা নেন ফ্যাশান ডিজাইনাররাও। বয়স ৭০ হলেও তা দেখে বোঝার উপায় নেই। এখনও স্বমহিমায় নিজেকে ধরে রেখেছেন তিনি। এখনও তাঁরা রূপের ছটায় বুঁদ দর্শক। অভিনেত্রী রেখা আবারও প্রমাণ করলেন কেন তিনি স্টাইলের অবিসংবাদিত। তিনি সাদা প্যান্টসুট পরে পিন্টু কি পাপ্পির ট্রেলার লঞ্চে অংশ নিয়েছিলেন। স্যুটের জন্য নিজের সিগনেচার শাড়ি ছেড়ে, রেখাকে সাদা রঙের ব্লেজার পরে ম্যাচিং সাটিন ব্লাউজ এবং চওড়া পায়ের প্যান্ট পরে রেড কার্পেট মাতাতে দেখা গেল। তিনি তার লুকটি সম্পূর্ণ করেছেন ওভারসাইজ কালো সানগ্লাস, সোনালী কানের দুল এবং একটি সাদা টুপি,সোনালী প্ল্যাটফর্ম স্নিকার্স দিয়ে যা ভিনটেজ গ্ল্যামারের ছোঁয়া। রেখার লুকে মুগ্ধ অনুরাগীরা।